# Crúpias

Crúpias en occitan (Crupies en francés), es una comuna occitana dau Daufinat, situaa dins lo departament de Droma e la region d'Auvèrnhe Ròse Aups.

## Geografia

Crúpias es situat a 15 km a l'est de Dieulofet e a 6 km de Bordèus. Las comunas mai pròchas son Bovièras, Les Tonils, Orcinas e Vesc.

### Comunas vesinas
## Toponimia
### Atestacions istoricas

Las atestacions istoricas donaas per Brun-Durand son Crispies (1107), Crepiasium (1237), Castrum Crispiaci (1247), Crupias (1413), Crepiarum (1418), Crupia (XVIe siècle), Crispias (1529), La blanche de Crubies (1607), Crupries (1656), Crespey (XVIIe siècle), Capella de Crepiis (XIVe), Ecclesia de Crupiis (1449), Cura de Crupiis (1516), Ecclesia parochialis Sancte Catherine de Crupiis (1509).

### Atestacions occitanas

Lo nom de comuna es estat ortografiat Crupias, Crupies, Crúpias per Han Shook en nòrma classica. Es estat ortografiat Crúpio per Frederic Mistral en nòrma mistralenca.

### Etimologia

Pòt èsser un Crispiacum (nom latin Crispius, de Crispus, e sufixe -acum), remplaçat per l'occitan crúpia(s), varianta de « gropa », « cropa », o lo nom Crispius, embe lo sufixe -as.

### Realizacion fonetica e toponim occitan

La prononciacion modèrna es Crupio (['krypjɔ]).
L'atestacion de 1247, - Crispiaci, pòt èsser analogica, d'aitant qu'es en contradiccion embe l'atestacion de 1107, pus coërenta embe la fòrma actuala : lo sufixe -acum es donc improbable; lo -c- interior de - Crispiaci se pòt interpretar coma una temptativa de justificacion de l's finala. Quitament davant una oclusiva sorda (-p, -t, [-k]), lo grope is- pretonic se pòt alterar en occitan (cf. Sent Cartòfle < Christophorus) : una evolucion Crisp- > Crúp- es pas impossibla e l'analogia embe l'apellatiu crúpia, present en vivaroalpenc, i ajuèt eventualament. La prononciacion ['krypjɔ], confirmaa per Mistral, e la fòrma de 1413 justifican la grafia Crúpias.

## Administracion

Lista daus cònsols successius :
| Periòde | Periòde | Identitat |
| març de 2001 | 2020 | Jean Louis Armand |
| | 2001 | |
| Totas las donadas son pas encara conegudas. |||||
* Avant 2015, Crúpias èra dau canton de Bordèus; es ara dau de Dieulofet.
* Crúpias èra de la Comunautat de comunas de La Vau de Droma, es despuei 2013 de la de Dieulofet-Bordèus.

## Demografia

modificar « persona »  v · d · m 
Evolucion demografica Populacion comunala actuala (2013): 92, totala: 94 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 460 | 441 | 448 | 413 | 451 | 422 | 421 | 420 | 434 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 396 | 380 | 352 | 360 | 348 | 300 | 260 | 246 | 205 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 210 | 229 | 200 | 164 | 150 | 139 | 123 | 113 | 101 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 88 | 80 | 85 | 86 | 79 | 89 | 93 | 93 | 91 93 |
| 2009 | 2010 |
| 91 93 | 91 93 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias

* ↑ «Lo trabalh de recuperacion de las encontradas d’Occitània contunha». Jornalet, 30 d'octòbre de 2016.
* ↑ J.Brun-Durand, Dictionnaire topographique du département de la Drôme, Paris, Imprimerie nationale, 1891
* ↑ Revista Lo Pitron, No.43, Ed. Lou Pitrou, 1989, p.4
* ↑ Revista Lo Pitron, No.70, Ed. Lou Pitrou, 1994, p.4
* ↑ Revista Lo Pitron, No.50, Ed. Lou Pitrou, 1990, p.3
* ↑ Revista Lo Pitron, No.54, Ed. Lou Pitrou, 1991, p.6 e p.7
* ↑ F.Mistral, Lou Tresor dóu Felibrige, T.1, A-F, Marcel Petit C.P.M., 1979
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 232
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 152
* ↑ Fr. Mistral, Lou Tresor dóu Felibrige, reedicion Culture Provençale et Méridionale, Raphèle-lès-Arles, 1979, vol. 1, p. 683